AIŠKINAMASIS RAŠTAS

Dėl savivaldybės ilgalaikio materialiojo turto nuomos sutarties atnaujinimo

1. Parengto tarybos sprendimo projekto tikslai ir uždaviniai:

Parengto sprendimo projekto tikslas – atnaujinti savivaldybės ilgalaikio materialiojo turto nuomos sutartį dėl 55,78 kv. m negyvenamųjų patalpų, esančių Molėtų r. sav., Giedraičių mstl., Vilniaus g. 32-1, naujam 5 metų terminui, nekeičiant sutarties sąlygų ir mokant Nuomininkui už 1 kv. m nuomojamų patalpų plotą po 0,27 Eur.

Uždaviniai – teikti bendruomenei kokybiškas gydymo paslaugas.

1. Siūlomos teisinio reguliavimo nuostatos:

Lietuvos Respublikos civilinio kodekso 6.482 straipsnio 1 dalyje numatyta, kad Nuomininkas, tvarkingai vykdęs pagal nuomos sutartį prisiimtas pareigas, pasibaigus sutarties terminui turi pirmenybės teisę atnaujinti sutartį. Kadangi šių objektų panaudoti kitiems tikslams savivaldybės administracija nėra numačiusi, pasiūlė Nuomininkui atnaujinti nuomos sutartį ir nuomininkui sutikus teikiamas sprendimo projektas „Dėl savivaldybės ilgalaikio materialiojo turto nuomos sutarties atnaujinimo“.

1. Laukiami rezultatai:

Kad patalpos bus prižiūrimos, remontuojamos ir naudojamos gydymo veiklai vykdyti. Už nuomą bus gaunamos lėšos ir apskaitomos savivaldybės biudžete.

1. Lėšų poreikis ir jų šaltiniai:

Lėšų poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Už nuomą ir paslaugas atsikaitoma laiku.